CELEX: 22013D0212
Language: da
Date: 2013-11-08 00:00:00
Title: Det Blandede EØS-Udvalgs afgørelse nr. 212/2013 af 8. november 2013 om ændring af protokol 47 (om afskaffelse af tekniske handelshindringer for vin) til EØS-aftalen

27.3.2014   
            
            
               DA
            
            
               Den Europæiske Unions Tidende
            
            
               L 92/38
            
         
      DET BLANDEDE EØS-UDVALGS AFGØRELSE
   
   
      Nr. 212/2013
   af 8. november 2013
   om ændring af protokol 47 (om afskaffelse af tekniske handelshindringer for vin) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Kommissionens gennemførelsesforordning (EU) nr. 579/2012 af 29. juni 2012 om ændring af forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (1) skal indarbejdes i EØS-aftalen.
            
         
               (2)
            
            
               Kommissionens gennemførelsesforordning (EU) nr. 1185/2012 af 11. december 2012 om ændring af forordning (EF) nr. 607/2009 om gennemførelsesbestemmelser til Rådets forordning (EF) nr. 479/2008 for så vidt angår beskyttede oprindelsesbetegnelser og beskyttede geografiske betegnelser, traditionelle benævnelser og mærkning og præsentation af visse vinavlsprodukter (2) skal indarbejdes i EØS-aftalen.
            
         
               (3)
            
            
               Denne afgørelse vedrører lovgivning om vin. Lovgivning om vin gælder ikke for Liechtenstein, så længe anvendelsen af aftalen mellem Det Europæiske Fællesskab og Det Schweiziske Forbund om handel med landbrugsprodukter er udvidet til at omfatte Liechtenstein, jf. syvende afsnit i indledningen til protokol 47 til EØS-aftalen. Denne afgørelse finder derfor ikke anvendelse på Liechtenstein.
            
         
               (4)
            
            
               Protokol 47 til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   I bilag 1 til protokol 47 til EØS-aftalen foretages følgende ændringer:
   
               1)
            
            
               Følgende led tilføjes i punkt 11 (Kommissionens forordning (EF) nr. 607/2009):
               
                           »—
                        
                        
                           
                              32012 R 0579: Kommissionens gennemførelsesforordning (EU) nr. 579/2012 af 29. juni 2012 (EUT L 171 af 30.6.2012, s. 4).
                        
                     
                           —
                        
                        
                           
                              32012 R 1185: Kommissionens gennemførelsesforordning (EU) nr. 1185/2012 af 11. december 2012 (EUT L 338 af 12.12.2012, s. 18).«
                        
                     
         
               2)
            
            
               Teksten til tilpasningen i punkt 11 affattes således:
               »Forordningens bestemmelser gælder i forbindelse med aftalen med følgende tilpasninger:
               
                           a)
                        
                        
                           Følgende tilføjes i artikel 70a:
                           »EFTA-staterne følger, når det er relevant, procedurerne i artikel 70a, stk. 1, litra b), artikel 70a, stk. 2, og artikel 70a, stk. 4.«
                        
                     
                           b)
                        
                        
                           Følgende indsættes i tabellen i Del A i bilag X:
                           
                                       »Norsk
                                    
                                    
                                       »sulfitter« eller »svoveldioksid«
                                    
                                    
                                       »egg«, »eggprotein«, »eggprodukt«, »egglysozym« eller »eggalbumin«
                                    
                                    
                                       »melk«, »melkeprodukt«, »melkekasein« eller »melkeprotein« «
                                    
                                 
                     
                           c)
                        
                        
                           Følgende tilføjes i tabellen i bilag Xa:
                           
                                       »NO
                                    
                                    
                                       »bearbeidingsvirksomhet« eller »vinprodusent«
                                    
                                    
                                       »bearbeidet av« « «
                                    
                                 
                     
         Artikel 2
   Den islandske og den norske udgave af gennemførelsesforordning (EU) nr. 579/2012 og (EU) nr. 1185/2012, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 9. november 2013, forudsat at alle meddelelser er indgivet til Det Blandede EØS-Udvalg, jf. EØS-aftalens artikel 103, stk. 1 (3).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 8. november 2013.
      
         
            På Det Blandede EØS-Udvalgs vegne
         
         Thórir IBSEN
         
         
            Formand
         
      
   
   
      (1)  EUT L 171 af 30.6.2012, s. 4.
   
      (2)  EUT L 338 af 12.12.2012, s. 18.
   
      (3)  Ingen forfatningsmæssige krav angivet.